title: Directiva delegată (UE) 2019/175 a Comisiei din 16 noiembrie 2018 de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru oxidul de plumb din etanșările cu frită utilizate în construcția montajelor de tip fereastră pentru unele tuburi laser (Text cu relevanță pentru SEE.)

text:
                  5.2.2019

                  RO

                  Jurnalul Oficial al Uniunii Europene

                  L 33/23

         DIRECTIVA DELEGATĂ (UE) 2019/175 A COMISIEI
         din 16 noiembrie 2018
         de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru oxidul de plumb din etanșările cu frită utilizate în construcția montajelor de tip fereastră pentru unele tuburi laser
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (a),
         întrucât:

                     (1)

                     Directiva 2011/65/UE impune statelor membre obligația de a se asigura că echipamentele electrice și electronice introduse pe piață nu conțin anumite substanțe periculoase indicate în anexa II la directiva respectivă. Această cerință nu se referă la aplicațiile prevăzute în lista din anexa III la Directiva 2011/65/UE.

                     (2)

                     Diferitele categorii de echipamente electrice și electronice cărora li se aplică Directiva 2011/65/UE (categoriile 1-11) sunt enumerate în anexa I la directiva respectivă.

                     (3)

                     Plumbul este o substanță restricționată indicată în anexa II la Directiva 2011/65/UE. Folosirea oxidului de plumb în etanșările cu frită utilizate în construcția montajelor de tip fereastră pentru tuburile laser cu argon și kripton a fost, cu toate acestea, exceptată de la restricție și este inclusă în prezent la punctul 32 din anexa III la directiva respectivă. Data de expirare a derogării respective a fost, pentru categoriile 1-7 și 10, 21 iulie 2016.

                     (4)

                     Comisia a primit o cerere de reînnoire a derogării respective înainte de 21 ianuarie 2015, în conformitate cu articolul 5 alineatul (5) din Directiva 2011/65/UE. Derogarea rămâne valabilă până la adoptarea unei decizii cu privire la această cerere.

                     (5)

                     Produsele cu laser care conțin plumb sunt utilizate ca surse de lumină coerentă într-o gamă largă de aplicații științifice și industriale de importanță critică, precum spectroscopia, microscopia și holografia. Materialele care conțin oxid de plumb din produsele cu laser cu argon și kripton asigură o izolație etanșă și stabilă din punct de vedere termic și-mecanic între componentele optice și tubul laser.

                     (6)

                     Substituirea sau eliminarea plumbului din tuburile laser cu argon și kripton continuă să fie imposibilă din punct de vedere tehnic și științific, din cauza lipsei unor substituenți fiabili. Derogarea nu diminuează protecția mediului și a sănătății conferită de Regulamentul (CE) nr. 1907/2006 al Parlamentului European și al Consiliului (2). Derogarea pentru folosirea oxidului de plumb în etanșările cu frită utilizate în construcția montajelor de tip fereastră pentru tuburile laser cu argon și kripton ar trebui, prin urmare, reînnoită pentru categoriile 1-7 și 10.

                     (7)

                     Dat fiind că pentru aplicațiile în cauză nu sunt disponibile în prezent alternative fiabile și nici nu este probabil ca astfel de alternative să fie disponibile în curând pe piață, derogarea pentru categoriile 1-7 și 10 ar trebui reînnoită pentru durata maximă de cinci ani, și anume până la 21 iulie 2021. Având în vedere rezultatele eforturilor depuse în prezent pentru a găsi un substituent fiabil, este puțin probabil ca durata derogării să aibă efecte adverse asupra inovării.

                     (8)

                     Pentru alte categorii decât 1-7 și 10, derogarea existentă rămâne în vigoare pe perioadele de valabilitate prevăzute la articolul 5 alineatul (2) al doilea paragraf din Directiva 2011/65/UE. Din motive de claritate, în anexa III la directiva respectivă ar trebui adăugate datele de expirare.

                     (9)

                     Prin urmare, Directiva 2011/65/UE ar trebui modificată în consecință,

               ADOPTĂ PREZENTA DIRECTIVĂ:

            Articolul 1
            Anexa III la Directiva 2011/65/UE se modifică în conformitate cu anexa la prezenta directivă.

            Articolul 2

               (1)   Statele membre adoptă și publică cel târziu până la 29 februarie 2020 actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte.
               Statele membre aplică aceste acte începând cu 1 martie 2020.
               Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.

               (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.

            Articolul 3
            Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

            Articolul 4
            Prezenta directivă se adresează statelor membre.

            Adoptată la Bruxelles, 16 noiembrie 2018.

                  Pentru Comisie

                  Președintele

               Jean-Claude JUNCKER

            (1)  JO L 174, 1.7.2011, p. 88.

            (2)  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH) și de înființare a Agenției Europene pentru Produse Chimice (JO L 396, 30.12.2006, p. 1).

            ANEXĂ
            În anexa III, punctul 32 se înlocuiește cu următorul text:

                           „32

                           Oxidul de plumb din etanșările cu frită utilizate în construcția montajelor de tip fereastră pentru tuburile laser cu argon și kripton

                           Expiră la:

                                       —

                                       21 iulie 2021 pentru categoriile 1-7 și 10;

                                       —

                                       21 iulie 2021 pentru categoriile 8 și 9, cu excepția dispozitivelor medicale de diagnosticare in vitro și a instrumentelor industriale de monitorizare și control;

                                       —

                                       21 iulie 2023 pentru dispozitivele medicale de diagnosticare in vitro din categoria 8;

                                       —

                                       21 iulie 2024 pentru instrumentele industriale de monitorizare și control din categoria 9 și pentru categoria 11.”


title: Directiva delegată (UE) 2019/176 a Comisiei din 16 noiembrie 2018 de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru plumbul din stratul acoperitor al anumitor diode (Text cu relevanță pentru SEE.)

text:
                  5.2.2019

                  RO

                  Jurnalul Oficial al Uniunii Europene

                  L 33/26

         DIRECTIVA DELEGATĂ (UE) 2019/176 A COMISIEI
         din 16 noiembrie 2018
         de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru plumbul din stratul acoperitor al anumitor diode
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (a),
         întrucât:

                     (1)

                     Directiva 2011/65/UE impune statelor membre obligația de a se asigura că echipamentele electrice și electronice introduse pe piață nu conțin anumite substanțe periculoase indicate în anexa II la directiva respectivă. Această cerință nu se referă la aplicațiile prevăzute în lista din anexa III la Directiva 2011/65/UE.

                     (2)

                     Diferitele categorii de echipamente electrice și electronice cărora li se aplică Directiva 2011/65/UE (categoriile 1-11) sunt enumerate în anexa I la directiva respectivă.

                     (3)

                     Plumbul este o substanță restricționată indicată în anexa II la Directiva 2011/65/UE. Utilizarea plumbului în stratul acoperitor al diodelor de înaltă tensiune pe baza unui corp din sticlă de borat de zinc a fost însă exceptată de la restricționare și este inclusă în prezent la punctul 37 din anexa III la directiva menționată anterior. Data de expirare a derogării respective a fost, pentru categoriile 1-7 și 10, 21 iulie 2016.

                     (4)

                     Comisia a primit o cerere de reînnoire a derogării respective înainte de 21 ianuarie 2015, în conformitate cu articolul 5 alineatul (5) din Directiva 2011/65/UE. Derogarea rămâne valabilă până la adoptarea unei decizii cu privire la această cerere.

                     (5)

                     Diodele de înaltă tensiune sunt utilizate la sursele de alimentare externe ale echipamentelor IT și de telecomunicații și în aplicații din industria autovehiculelor. În cursul procesului de fabricare al diodelor de înaltă tensiune, plumbul conținut în bilele de sticlă se dizolvă în soluția de acoperire, ceea ce duce la un conținut de plumb de aproximativ 2,5 % în stratul acoperitor al diodelor. Prin urmare, plumbul nu este adăugat intenționat, ci este rezultatul contaminării cu sticlă ce conține plumb.

                     (6)

                     Evitarea contaminării stratului acoperitor al diodelor de înaltă tensiune este imposibilă din punct de vedere tehnic și științific, iar în prezent nu sunt disponibile pe piață alternative fiabile. Derogarea nu diminuează protecția mediului și a sănătății conferită de Regulamentul (CE) nr. 1907/2006 al Parlamentului European și al Consiliului (2). Derogarea pentru utilizarea plumbului în stratul acoperitor al diodelor de înaltă tensiune pe baza unui corp din sticlă de borat de zinc ar trebui, prin urmare, reînnoită pentru categoriile 1-7 și 10.

                     (7)

                     Dat fiind că pentru aplicațiile vizate eliminarea plumbului prin evitarea contaminării este în continuare imposibilă și nu sunt disponibile pe piață alternative fiabile, derogarea pentru categoriile 1-7 și 10 ar trebui reînnoită pentru durata maximă de valabilitate de cinci ani, și anume până la 21 iulie 2021. Având în vedere rezultatele eforturilor depuse în prezent pentru a găsi un substituent fiabil, este puțin probabil ca durata derogării să aibă efecte adverse asupra inovării.

                     (8)

                     Pentru alte categorii decât 1-7 și 10, derogarea existentă rămâne în vigoare pe perioadele de valabilitate prevăzute la articolul 5 alineatul (2) al doilea paragraf din Directiva 2011/65/UE. Din motive de claritate, în anexa III la directiva respectivă ar trebui adăugate datele de expirare.

                     (9)

                     Prin urmare, Directiva 2011/65/UE ar trebui modificată în consecință,

               ADOPTĂ PREZENTA DIRECTIVĂ:

            Articolul 1
            Anexa III la Directiva 2011/65/UE se modifică în conformitate cu anexa la prezenta directivă.

            Articolul 2

               (1)   Statele membre adoptă și publică cel târziu până la 29 februarie 2020 actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte.
               Statele membre aplică aceste acte începând cu 1 martie 2020.
               Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.

               (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.

            Articolul 3
            Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

            Articolul 4
            Prezenta directivă se adresează statelor membre.

            Adoptată la Bruxelles, 16 noiembrie 2018.

                  Pentru Comisie

                  Președintele

               Jean-Claude JUNCKER

            (1)  JO L 174, 1.7.2011, p. 88.

            (2)  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH) și de înființare a Agenției Europene pentru Produse Chimice (JO L 396, 30.12.2006, p. 1).

            ANEXĂ
            În anexa III, punctul 37 se înlocuiește cu următorul text:

                           „37

                           Plumbul din stratul acoperitor al diodelor de înaltă tensiune pe baza unui corp din sticlă de borat de zinc

                           Expiră la:

                                       —

                                       21 iulie 2021 pentru categoriile 1-7 și 10;

                                       —

                                       21 iulie 2021 pentru categoriile 8 și 9, cu excepția dispozitivelor medicale de diagnosticare in vitro și a instrumentelor industriale de monitorizare și control;

                                       —

                                       21 iulie 2023 pentru dispozitivele medicale de diagnosticare in vitro din categoria 8;

                                       —

                                       21 iulie 2024 pentru instrumentele industriale de monitorizare și control din categoria 9 și pentru categoria 11.”


title: Directiva delegată (UE) 2019/177 a Comisiei din 16 noiembrie 2018 de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru plumb ca activator în pudra fluorescentă a lămpilor cu descărcare ce conțin substanțe fosforescente (Text cu relevanță pentru SEE.)

text:
                  5.2.2019

                  RO

                  Jurnalul Oficial al Uniunii Europene

                  L 33/29

         DIRECTIVA DELEGATĂ (UE) 2019/177 A COMISIEI
         din 16 noiembrie 2018
         de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru plumb ca activator în pudra fluorescentă a lămpilor cu descărcare ce conțin substanțe fosforescente
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (a),
         întrucât:

                     (1)

                     Directiva 2011/65/UE impune statelor membre obligația de a se asigura că echipamentele electrice și electronice introduse pe piață nu conțin anumite substanțe periculoase indicate în anexa II la directiva respectivă. Această cerință nu se referă la aplicațiile prevăzute în lista din anexa III la Directiva 2011/65/UE.

                     (2)

                     Diferitele categorii de echipamente electrice și electronice cărora li se aplică Directiva 2011/65/UE sunt indicate în anexa I la directiva respectivă.

                     (3)

                     Plumbul este o substanță restricționată inclusă în anexa II la Directiva 2011/65/UE. Utilizarea plumbului ca activator în pudra fluorescentă (1 % plumb în greutate sau mai puțin) a lămpilor cu descărcare, atunci când sunt folosite ca lămpi de bronzat ce conțin substanțe fosforescente ca BSP (BaSi2O5: PB), a fost însă exceptată de la restricționare și, în consecință, este inclusă în prezent la punctul 18(b) din anexa III la directiva respectivă. Data inițială de expirare a acestei derogări era, pentru categoriile 1-7 și 10, 21 iulie 2016, în conformitate cu articolul 5 alineatul (2) al doilea paragraf din directiva menționată.

                     (4)

                     Comisia a primit, înainte de 21 ianuarie 2015, o cerere de reînnoire a derogării respective, în conformitate cu articolul 5 alineatul (5) primul paragraf din Directiva 2011/65/UE. Derogarea menționată rămâne valabilă până la adoptarea unei decizii privind cererea respectivă, în conformitate cu al doilea paragraf al articolului respectiv.

                     (5)

                     În plus, în ianuarie 2015, Comisia a primit cererea nr. 2015-3 de acordare a unei noi derogări pentru lămpi cu descărcare, atunci când sunt utilizate ca lămpi pentru fototerapie (echipament medical) ce conțin substanțe fosforescente, care urmează fi adăugată în anexa IV. Întrucât evaluarea a arătat că din punct de vedere mecanic este posibil ca o lampă pentru uz medical să fie integrată într-un aparat de bronzat și invers, s-a decis ca evaluarea derogării de la punctul 18(b) din anexa III să se aplice ambelor cereri de derogare.

                     (6)

                     Plumbul ca activator în pudra fluorescentă este necesar pentru ca silicatul de bariu fosforescent să emită lumină. Acesta transformă radiația de 254 nm în radiația UV dorită (de 290 nm-400 nm) și este folosit în peste 95 % din lămpile fluorescente cu vapori de mercur de joasă presiune pentru interior, utilizate pentru bronzat și în anumite aplicații medicale. Acesta furnizează raze UV la intensitatea necesară și lungimea de undă de 350 nm, care sunt esențiale pentru inițierea pigmentării pielii.

                     (7)

                     Aparatele de bronzat sunt strict reglementate în Uniune și orice posibilă alternativă la plumb ar trebui să îndeplinească criteriile privind fiabilitatea, siguranța și riscul la adresa sănătății. În prezent, nu sunt disponibile astfel de alternative.

                     (8)

                     Din cauza lipsei de substituenți fiabili, substituirea sau eliminarea plumbului este în continuare imposibilă din punct de vedere științific și tehnic în cazul anumitor lămpi cu descărcare ce conțin substanțe fosforescente. Derogarea respectă Regulamentul (CE) nr. 1907/2006 al Parlamentului European și al Consiliului (2) și, în consecință, nu diminuează protecția mediului și a sănătății conferită de acesta. Prin urmare, derogarea pentru utilizarea plumbului ca activator în pudra fluorescentă (1 % plumb în greutate sau mai puțin) a lămpilor cu descărcare, atunci când sunt folosite ca lămpi de bronzat ce conțin substanțe fosforescente ca BSP (BaSi2O5: PB), ar trebui reînnoită.

                     (9)

                     Întrucât pentru aplicațiile respective nu sunt încă disponibile pe piață alternative fiabile, derogarea pentru categoriile 1-7 și 10 prevăzute în anexa I la Directiva 2011/65/UE ar trebui reînnoită pentru perioada maximă de valabilitate de cinci ani, și anume până la 21 iulie 2021. Având în vedere rezultatele eforturilor în curs pentru găsirea unui substituent fiabil, este puțin probabil ca durata derogării să aibă efecte adverse asupra inovării.

                     (10)

                     Pentru alte categorii decât categoriile 1-7 și 10 prevăzute în anexa I la Directiva 2011/65/UE, derogarea existentă rămâne în vigoare pe perioadele de valabilitate stabilite la articolul 5 alineatul (2) al doilea paragraf din Directiva 2011/65/UE. Din motive de claritate juridică, datele de expirare ar trebui specificate în anexa III la directiva respectivă.

                     (11)

                     Având în vedere cererea nr. 2015-3 și faptul că, din punct de vedere mecanic, este posibil ca o lampă pentru uz medical să fie integrată într-un aparat de bronzat și invers, în anexa III la Directiva 2011/65/UE ar trebui adăugat un nou subpunct, 18(b)I, specific aplicațiilor medicale, cu excepția celor prevăzute la punctul 34 din anexa IV la directiva respectivă. Acest subpunct ar trebui să se aplice categoriilor 5 și 8 și să fie valabil până la 21 iulie 2021.

                     (12)

                     Prin urmare, Directiva 2011/65/UE ar trebui modificată în consecință,

               ADOPTĂ PREZENTA DIRECTIVĂ:

            Articolul 1
            Anexa III la Directiva 2011/65/UE se modifică în conformitate cu anexa la prezenta directivă.

            Articolul 2

               (1)   Statele membre adoptă și publică cel târziu până la 29 februarie 2020 actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte.
               Statele membre aplică aceste acte începând cu 1 martie 2020.
               Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.

               (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.

            Articolul 3
            Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

            Articolul 4
            Prezenta directivă se adresează statelor membre.

            Adoptată la Bruxelles, 16 noiembrie 2018.

                  Pentru Comisie

                  Președintele

               Jean-Claude JUNCKER

            (1)  JO L 174, 1.7.2011, p. 88.

            (2)  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH) și de înființare a Agenției Europene pentru Produse Chimice (JO L 396, 30.12.2006, p. 1).

            ANEXĂ
            În anexa III, punctul 18(b) se înlocuiește cu următorul text:

                           „18(b)

                           Plumbul ca activator în pudra fluorescentă (1 % plumb în greutate sau mai puțin) a lămpilor cu descărcare, atunci când sunt utilizate ca lămpi de bronzat ce conțin substanțe fosforescente ca BSP (BaSi2O5:Pb)

                           Expiră la:

                                       —

                                       21 iulie 2021 pentru categoriile 1-7 și 10;

                                       —

                                       21 iulie 2021 pentru categoriile 8 și 9, cu excepția dispozitivelor medicale de diagnosticare in vitro și a instrumentelor industriale de monitorizare și control;

                                       —

                                       21 iulie 2023 pentru dispozitivele medicale de diagnosticare in vitro din categoria 8;

                                       —

                                       21 iulie 2024 pentru instrumentele industriale de monitorizare și control din categoria 9 și pentru categoria 11.

                           18(b)-I

                           Plumbul ca activator în pudra fluorescentă (1 % plumb în greutate sau mai puțin) a lămpilor cu descărcare ce conțin substanțe fosforescente ca BSP (BaSi2O5:Pb), atunci când sunt utilizate în echipamentele medicale pentru fototerapie

                           Se aplică pentru categoriile 5 și 8, din care se exclud aplicațiile care intră sub incidența punctului 34 din anexa IV, și expiră la 21 iulie 2021.”


title: Directiva delegată (UE) 2019/178 a Comisiei din 16 noiembrie 2018 de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru plumbul din lagărele și bucșele folosite în anumite echipamente nerutiere de uz profesional (Text cu relevanță pentru SEE.)

text:
                  5.2.2019

                  RO

                  Jurnalul Oficial al Uniunii Europene

                  L 33/32

         DIRECTIVA DELEGATĂ (UE) 2019/178 A COMISIEI
         din 16 noiembrie 2018
         de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru plumbul din lagărele și bucșele folosite în anumite echipamente nerutiere de uz profesional
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (a),
         întrucât:

                     (1)

                     Directiva 2011/65/UE impune statelor membre obligația de a se asigura că echipamentele electrice și electronice introduse pe piață nu conțin anumite substanțe periculoase indicate în anexa II la directiva respectivă. Această cerință nu se referă la aplicațiile prevăzute în lista din anexa III la Directiva 2011/65/UE.

                     (2)

                     Diferitele categorii de echipamente electrice și electronice cărora li se aplică Directiva 2011/65/UE sunt enumerate în anexa I la directiva respectivă.

                     (3)

                     Plumbul este o substanță restricționată indicată în anexa II la Directiva 2011/65/UE. Comisia a primit, în iulie 2015, în conformitate cu articolul 5 alineatul (3) din Directiva 2011/65/UE, o cerere de acordare a unei derogări pentru categoria 11, care urmează a fi inclusă în anexa III, pentru utilizarea plumbului în lagărele și bucșele motoarelor cu ardere internă pe motorină sau combustibili gazoși ale echipamentelor nerutiere de uz profesional.

                     (4)

                     Lagărele și bucșele care conțin plumb sunt necesare pentru a obține un nivel suficient de fiabilitate în ceea ce privește rezistența la rupere prin gripare, conformitatea, capacitatea de încastrare și rezistența la deșeuri ale motoarelor de dimensiuni mari și ale celor care funcționează în medii dificile sau solicitante, folosite în echipamentele nerutiere de uz profesional, cum ar fi compresoarele de aer mobile, echipamentele de sudură mobile și macaralele mobile.

                     (5)

                     În prezent, nu sunt disponibile pe piață alternative fără plumb care să ofere un nivel suficient de fiabilitate în domeniile în care se folosesc motoarele echipamentelor nerutiere de uz profesional.

                     (6)

                     Din cauza lipsei unor substituenți fiabili, substituirea sau eliminarea plumbului este imposibilă din punct de vedere științific și tehnic în cazul anumitor motoare din echipamentele nerutiere de uz profesional. Derogarea respectă Regulamentul (CE) nr. 1907/2006 al Parlamentului European și al Consiliului (2) și, în consecință, nu diminuează protecția mediului și a sănătății conferită de acesta. Prin urmare, ar trebui acordată derogarea pentru utilizarea plumbului în lagărele și bucșele anumitor motoare cu ardere internă pe motorină sau combustibili gazoși din echipamentele nerutiere de uz profesional, adăugând un nou punct, 42, în anexa III la Directiva 2011/65/UE. Pentru a evita suprapunerea domeniilor de aplicare prevăzute în anexa III și pentru a asigura claritatea juridică, ar trebui să se precizeze că aplicațiile vizate la punctul 6(c) din anexa III sunt excluse de la noul punct 42 din anexa III la Directiva 2011/65/UE.

                     (7)

                     Dat fiind că pentru aplicațiile în cauză nu sunt încă disponibile pe piață alternative fiabile și nici nu este probabil ca astfel de alternative să fie disponibile în curând pe piață, derogarea pentru categoria 11 din anexa I la Directiva 2011/65/UE ar trebui acordată pentru perioada maximă de valabilitate de cinci ani care începe la 22 iulie 2019, data de la care categoria 11 intră în domeniul de aplicare al articolului 4 alineatul (1) din Directiva 2011/65/UE. Având în vedere rezultatele eforturilor depuse în prezent pentru a găsi un substituent fiabil, este puțin probabil ca durata derogării să aibă efecte adverse asupra inovării.

                     (8)

                     Prin urmare, Directiva 2011/65/UE ar trebui modificată în consecință,

               ADOPTĂ PREZENTA DIRECTIVĂ:

            Articolul 1
            Anexa III la Directiva 2011/65/UE se modifică în conformitate cu anexa la prezenta directivă.

            Articolul 2

               (1)   Statele membre adoptă și publică până cel târziu la 21 iulie 2019 actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte.
               Statele membre aplică actele respective de la 22 iulie 2019.
               Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.

               (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.

            Articolul 3
            Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

            Articolul 4
            Prezenta directivă se adresează statelor membre.

            Adoptată la Bruxelles, 16 noiembrie 2018.

                  Pentru Comisie

                  Președintele

               Jean-Claude JUNCKER

            (1)  JO L 174, 1.7.2011, p. 88.

            (2)  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH) și de înființare a Agenției Europene pentru Produse Chimice (JO L 396, 30.12.2006, p. 1).

            ANEXĂ
            În anexa III se adaugă punctul 42:

                           „42

                           Plumbul din lagărele și bucșele motoarelor cu ardere internă pe motorină sau combustibili gazoși ale echipamentelor nerutiere de uz profesional:

                                       —

                                       cu o capacitate cilindrică totală ≥ 15 litri;
                                       sau

                                       —

                                       cu o capacitate cilindrică totală < 15 litri și următoarele caracteristici: motorul este proiectat pentru aplicații în care sarcina maximă trebuie atinsă în mai puțin de 10 secunde de la pornire; sau întreținerea periodică se efectuează, de regulă, în exterior, în medii dificile și pline de impurități, cum ar fi în minerit, construcții și agricultură.

                           Se aplică pentru categoria 11, din care se exclud aplicațiile de la punctul 6(c) din prezenta anexă.
                           Expiră la 21 iulie 2024.”


title: Directiva delegată (UE) 2017/1975 a Comisiei din 7 august 2017 de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru cadmiul din diodele emițătoare de lumină (leduri) cu schimb de culoare destinate utilizării în sistemele de afișare (Text cu relevanță pentru SEE. )

text:
               31.10.2017

               RO

               Jurnalul Oficial al Uniunii Europene

               L 281/29

         DIRECTIVA DELEGATĂ (UE) 2017/1975 A COMISIEI
   din 7 august 2017
   de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru cadmiul din diodele emițătoare de lumină (leduri) cu schimb de culoare destinate utilizării în sistemele de afișare
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (a),
   întrucât:

               (1)

               Directiva 2011/65/UE impune statelor membre obligația de a se asigura că echipamentele electrice și electronice introduse pe piață nu conțin cadmiu.

               (2)

               În conformitate cu punctul 39 din anexa III la Directiva 2011/65/UE, s-a acordat o derogare de la această interdicție, până la 1 iulie 2014, pentru utilizarea cadmiului în ledurile cu schimb de culoare destinate iluminării și sistemelor de afișare. Comisia a primit o cerere de reînnoire a acestei derogări înainte de 1 ianuarie 2013, în conformitate cu articolul 5 alineatul (5) din Directiva 2011/65/UE.

               (3)

               Ledurile cu schimb de culoare care utilizează puncte cuantice s-au dovedit avantajoase în comparație cu tehnologia anterioară în ceea ce privește eficiența energetică și performanța cromatică. Bilanțul global al utilizării punctelor cuantice pe bază de cadmiu în sistemele de afișare are un impact pozitiv datorită consumului lor de energie mai redus în raport cu tehnologiile alternative disponibile în prezent. Este probabil ca efectele negative totale asupra mediului și asupra sănătății și securității consumatorilor, provocate de substituirea punctelor cuantice pe bază de cadmiu în sistemele de afișare care utilizează puncte cuantice, să depășească avantajele totale pentru mediu și pentru sănătatea și securitatea consumatorilor.

               (4)

               Utilizarea seleniurii de cadmiu în punctele cuantice de nanocristale semiconductoare pe bază de cadmiu pentru conversia de lungime de undă (downshifting) folosite în aplicațiile de iluminat al sistemelor de afișare ar trebui, prin urmare, să fie scutită de interdicție pentru o perioadă de doi ani de la publicarea directivei delegate în Jurnalul Oficial al Uniunii Europene. Este puțin probabil ca această derogare de scurtă durată să aibă efecte adverse asupra inovării și dezvoltării alternativelor fără cadmiu.

               (5)

               Ledurile cu puncte cuantice pe bază de cadmiu utilizate pentru iluminare nu sunt încă disponibile pe piață și posibilele lor avantaje, în comparație cu tehnologiile actuale, nu sunt cuantificabile în mod corespunzător; prin urmare, o reînnoire a derogării în ceea ce privește aplicațiile de iluminare nu este justificată.

               (6)

               Prin urmare, anexa III la Directiva 2011/65/UE ar trebui modificată în consecință,

         ADOPTĂ PREZENTA DIRECTIVĂ:
   Articolul 1
   Anexa III la Directiva 2011/65/UE se modifică în conformitate cu anexa la prezenta directivă.
   Articolul 2
   (1)   Statele membre adoptă și publică în termen de [12 luni de la data intrării în vigoare a prezentei directive] actele cu putere de lege și actele administrative necesare pentru a se conforma prezentei directive. Statele membre comunică fără întârziere Comisiei textul actelor respective.
   Statele membre aplică actele respective începând cu [12 luni de la data intrării în vigoare a prezentei directive + 1 zi].
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 7 august 2017.

            Pentru Comisie

            Președintele

         Jean-Claude JUNCKER

      (1)  JO L 174, 1.7.2011, p. 88.

      ANEXĂ
      În anexa III la Directiva 2011/65/UE, punctul 39 se înlocuiește cu următorul text:

                     „39(a)

                     Seleniura de cadmiu din punctele cuantice de nanocristale semiconductoare pe bază de cadmiu pentru conversia de lungime de undă (downshifting) folosite în aplicațiile de iluminat al sistemelor de afișare (< 0,2 μg Cd per mm2 de suprafață de afișare)

                     Expiră, pentru toate categoriile, la [doi ani după publicarea directivei delegate în Jurnalul Oficial]”


title: Directiva delegată (UE) 2018/740 a Comisiei din 1 martie 2018 de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru plumb ca element de aliere în aluminiu (Text cu relevanță pentru SEE. )

text:
               18.5.2018

               RO

               Jurnalul Oficial al Uniunii Europene

               L 123/106

         DIRECTIVA DELEGATĂ (UE) 2018/740 A COMISIEI
   din 1 martie 2018
   de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru plumb ca element de aliere în aluminiu
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (a),
   întrucât:

               (1)

               Directiva 2011/65/UE impune statelor membre obligația de a se asigura că echipamentele electrice și electronice introduse pe piață nu conțin plumb.

               (2)

               În conformitate cu punctul 6(b) din anexa III la Directiva 2011/65/UE, până la 21 iulie 2016 s-a acordat o derogare de la utilizarea plumbului ca element de aliere în aluminiu cu conținut de plumb de până la 0,4 % din greutate. Comisia a primit o cerere de reînnoire a acestei derogări referitoare la categoriile 1-7 și 10 înainte de 21 ianuarie 2015, în conformitate cu articolul 5 alineatul (5) din Directiva 2011/65/UE.

               (3)

               Plumbul se adaugă în mod intenționat în aluminiu ca potențiator de prelucrabilitate pentru producția industrială. Anumite soluții alternative fără plumb au fost recent puse la dispoziție pe piață. Fezabilitatea tehnică și fiabilitatea acestor alternative sunt încă neclare.

               (4)

               În plus, deși reciclarea deșeurilor de aluminiu cu plumb este avantajoasă din punct de vedere ecologic, eliminarea acestui plumb introdus în mod neintenționat din fluxul de reciclare a aluminiului nu este încă posibilă din punct de vedere tehnic.

               (5)

               În formularea de la punctul 6(b) din anexa III la Directiva 2011/65/UE ar trebui să se facă o distincție între aliajele de aluminiu în care nu se introduce plumb în mod intenționat și cele în care se adaugă plumb pentru a obține anumite proprietăți, în conformitate cu articolul 5 alineatul (1) litera (a) din directiva respectivă.

               (6)

               În cazul unei prezențe neintenționate a plumbului care rezultă din reciclarea de deșeuri de aluminiu cu conținut de plumb, imposibilitatea practică a eliminării plumbului și efectele mai reduse pe care aluminiul reciclat le are asupra mediului justifică acordarea unei derogări până la 21 iulie 2021 pentru categoriile 1-7 și 10. În ceea ce privește plumbul din aliajele de aluminiu pentru prelucrări mecanice, pentru categoriile 1-7 și 10 ar trebui să se acorde o derogare cu durata de trei ani după publicarea în Jurnalul Oficial al Uniunii Europene a prezentei directive, pentru a permite industriei de profil să efectueze evaluările necesare cu privire la performanța alternativelor fără plumb care sunt disponibile pe piață și să se adapteze la eventualele schimbări. Pentru alte categorii decât 1-7 și 10, derogarea existentă rămâne cu perioadele de valabilitate prevăzute la articolul 5 alineatul (2) al doilea paragraf din Directiva 2011/65/UE.

               (7)

               Prin urmare, Directiva 2011/65/UE ar trebui modificată în consecință,

         ADOPTĂ PREZENTA DIRECTIVĂ:
   Articolul 1
   Anexa III la Directiva 2011/65/UE se modifică în conformitate cu anexa la prezenta directivă.
   Articolul 2
   (1)   Statele membre adoptă și publică cel târziu până la 30 iunie 2019 actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte.
   Statele membre aplică aceste acte începând cu 1 iulie 2019.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 1 martie 2018.

            Pentru Comisie

            Președintele

         Jean-Claude JUNCKER

      (1)  JO L 174, 1.7.2011, p. 88.

      ANEXĂ
      În anexa III la Directiva 2011/65/UE, punctul 6(b) se înlocuiește cu următorul text:

                     „6(b)

                     Plumbul ca element de aliere în aluminiu cu conținut de plumb de până la 0,4 % din greutate

                     Expiră la:

                                 —

                                 21 iulie 2021 pentru categoriile 8 și 9, altele decât dispozitivele medicale de diagnosticare in vitro și instrumentele industriale de monitorizare și control;

                                 —

                                 21 iulie 2023 pentru dispozitivele medicale de diagnosticare in vitro din categoria 8;

                                 —

                                 21 iulie 2024 pentru instrumentele industriale de monitorizare și control din categoria 9 și pentru categoria 11.

                     6(b)-I

                     Plumbul ca element de aliere în aluminiu cu conținut de plumb de până la 0,4 % din greutate, cu condiția ca acesta să rezulte din reciclarea deșeurilor de aluminiu cu plumb

                     Expiră la 21 iulie 2021 pentru categoriile 1-7 și 10.

                     6(b)-II

                     Plumbul ca element de aliere în aluminiu pentru prelucrări mecanice cu conținut de plumb de până la 0,4 % din greutate

                     Expiră la 18 mai 2021 pentru categoriile 1-7 și 10.”


title: Directiva delegată (UE) 2018/970 a Comisiei din 18 aprilie 2018 de modificare a anexelor II, III și V la Directiva (UE) 2016/1629 a Parlamentului European și a Consiliului de stabilire a cerințelor tehnice pentru navele de navigație interioară

text:
               10.7.2018

               RO

               Jurnalul Oficial al Uniunii Europene

               L 174/15

         DIRECTIVA DELEGATĂ (UE) 2018/970 A COMISIEI
   din 18 aprilie 2018
   de modificare a anexelor II, III și V la Directiva (UE) 2016/1629 a Parlamentului European și a Consiliului de stabilire a cerințelor tehnice pentru navele de navigație interioară
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva (UE) 2016/1629 a Parlamentului European și a Consiliului din 14 septembrie 2016 de stabilire a cerințelor tehnice pentru navele de navigație interioară, de modificare a Directivei 2009/100/CE și de abrogare a Directivei 2006/87/CE (1), în special articolul 31 alineatele (1), (3) și (4),
   întrucât:

               (1)

               Directiva 2006/87/CE a Parlamentului European și a Consiliului (2) este abrogată, cu efect de la 7 octombrie 2018, prin Directiva (UE) 2016/1629. Anexa II la Directiva (UE) 2016/1629 prevede că cerințele tehnice aplicabile construcțiilor navale sunt cele stabilite în standardul ES-TRIN 2015/1.

               (2)

               Acțiunile Uniunii în sectorul navigației interioare ar trebui să urmărească asigurarea uniformității în ceea ce privește elaborarea cerințelor tehnice pentru navele de navigație interioară care urmează să fie aplicate în Uniune.

               (3)

               Comitetul european pentru elaborarea de standarde privind navigația interioară (CESNI) a fost creat la 3 iunie 2015 în cadrul Comisiei Centrale pentru Navigația pe Rin (CCNR), cu scopul de a elabora standarde tehnice pentru căile navigabile interioare în diverse domenii, în special în ceea ce privește navele, tehnologia informației și echipajul.

               (4)

               În cadrul reuniunii sale din 6 iulie 2017 (3), CESNI a adoptat noul standard european de stabilire a cerințelor tehnice pentru navele de navigație interioară, ES-TRIN 2017/1.

               (5)

               Standardul ES-TRIN stabilește cerințele tehnice uniforme necesare pentru a garanta siguranța navelor de navigație interioară. Acesta include dispoziții privind construcția navelor, echiparea și echipamentele navelor de navigație interioară, dispoziții speciale privind anumite categorii de nave, cum ar fi navele de pasageri, convoaiele împinse și navele portcontainer, dispoziții privind echipamentele sistemului de identificare automată, dispoziții privind identificarea navei, un model de certificate și de registru, dispoziții tranzitorii, precum și instrucțiuni de aplicare a standardului tehnic.

               (6)

               CCNR va aduce modificări cadrului său legislativ, și anume regulamentele privind inspecția navelor pe Rin, pentru a face trimitere la noul standard și pentru a face ca noul standard să fie obligatoriu în cadrul aplicării Convenției revizuite privind navigația pe Rin.

               (7)

               Prin urmare, Directiva (UE) 2016/1629 ar trebui modificată în consecință.

               (8)

               Din motive de coerență, dispozițiile modificate ar trebui să fie transpuse și aplicate de la aceeași dată, astfel cum s-a prevăzut inițial pentru transpunerea și aplicarea Directivei (UE) 2016/1629,

         ADOPTĂ PREZENTA DIRECTIVĂ:
   Articolul 1
   Directiva (UE) 2016/1629 se modifică după cum urmează:

               1.

               Anexa II se înlocuiește cu textul din anexa I la prezenta directivă.

               2.

               Anexa III se modifică în conformitate cu anexa II la prezenta directivă.

               3.

               Anexa V se modifică în conformitate cu anexa III la prezenta directivă.

         Articolul 2
   (1)   Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive până la 7 octombrie 2018, actele respective aplicându-se de la această dată. Statele membre comunică de îndată Comisiei textul acestor acte.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 18 aprilie 2018.

            Pentru Comisie

            Președintele

         Jean-Claude JUNCKER

      (1)  JO L 252, 16.9.2016, p. 118.

      (2)  Directiva 2006/87/CE a Parlamentului European și a Consiliului din 12 decembrie 2006 de stabilire a cerințelor tehnice pentru navele de navigație interioară și de abrogare a Directivei 82/714/CEE a Consiliului (JO L 389, 30.12.2006, p. 1).

      (3)  Rezoluția CESNI 2017-II-1.

      ANEXA I
      „
            ANEXA II
            CERINȚE TEHNICE MINIME APLICABILE CONSTRUCȚIILOR NAVALE CARE NAVIGHEAZĂ PE CĂILE NAVIGABILE INTERIOARE DIN ZONELE 1, 2, 3 ȘI 4
            Cerințele tehnice aplicabile construcțiilor navale sunt cele stabilite în standardul ES-TRIN 2017/1.
         ”

      ANEXA II
      Anexa III la Directiva (UE) 2016/1629 se modifică după cum urmează:

                  1.

                  Punctul 2 se înlocuiește cu următorul text:
                  „2.   Rezistență și stabilitate

                              —

                              Consolidarea structurii și stabilitate

                              —

                              Certificatul/atestatul din partea unei societăți de clasificare recunoscute”.

                  2.

                  Se adaugă următorul punct 8:
                  „8.   Mașini

                              —

                              Sisteme de direcție

                              —

                              Arbore port-elice și accesorii

                              —

                              Motoare de propulsie, cuplaje și accesorii

                              —

                              Prezența propulsorului prova

                              —

                              Instalații de santină și de stingere a incendiilor

                              —

                              Surse de energie electrică de avarie și instalații electrice

                              —

                              Certificat/atestat din partea unei societăți de clasificare recunoscute”.

      ANEXA III
      În anexa V la Directiva (UE) 2016/1629, la articolul 2.01, alineatul (2) se modifică după cum urmează:

                  1.

                  Litera (c) se înlocuiește cu următorul text:

                              „(c)

                              un expert nautic ce deține un brevet de comandant de navă pentru căi navigabile interioare, care îl autorizează pe deținător să conducă nava care urmează să fie inspectată;”.

                  2.

                  Se adaugă următoarea literă (d):

                              „(d)

                              un expert în construcții navale tradiționale pentru inspecția construcțiilor navale tradiționale.”


title: Directiva delegată (UE) 2019/172 a Comisiei din 16 noiembrie 2018 de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru plumbul din sudurile pentru realizarea unei conexiuni electrice viabile între purtător și substratul semiconductorului în carcasele de circuite integrate de tip „flip chip” (Text cu relevanță pentru SEE.)

text:
                  5.2.2019

                  RO

                  Jurnalul Oficial al Uniunii Europene

                  L 33/14

         DIRECTIVA DELEGATĂ (UE) 2019/172 A COMISIEI
         din 16 noiembrie 2018
         de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru plumbul din sudurile pentru realizarea unei conexiuni electrice viabile între purtător și substratul semiconductorului în carcasele de circuite integrate de tip „flip chip”
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (a),
         întrucât:

                     (1)

                     Directiva 2011/65/UE impune statelor membre obligația de a se asigura că echipamentele electrice și electronice introduse pe piață nu conțin anumite substanțe periculoase indicate în anexa II la directiva respectivă. Această cerință nu se referă la aplicațiile prevăzute în lista din anexa III la Directiva 2011/65/UE.

                     (2)

                     Diferitele categorii de echipamente electrice și electronice cărora li se aplică Directiva 2011/65/UE (categoriile 1-11) sunt indicate în anexa I la directiva respectivă.

                     (3)

                     Plumbul este o substanță restricționată inclusă în anexa II la Directiva 2011/65/UE. Utilizarea plumbului în sudurile pentru realizarea unei conexiuni electrice viabile între purtător și substratul semiconductorului în carcasele de circuite integrate de tip „flip chip” a fost însă exceptată de la restricționare și este inclusă în prezent la punctul 15 din anexa III la directiva respectivă. Data de expirare a derogării respective a fost, pentru categoriile 1-7 și 10, 21 iulie 2016.

                     (4)

                     Comisia a primit o cerere de reînnoire a derogării respective înainte de 21 ianuarie 2015, în conformitate cu articolul 5 alineatul (5) din Directiva 2011/65/UE. Derogarea rămâne valabilă până la adoptarea unei decizii cu privire la această cerere.

                     (5)

                     Sudurile cu plumb sunt utilizate la conexiunile de tip „flip chip” sub formă de suduri convexe (bumps) și suduri pentru fixarea cipului pe substratul său. Sudurile trebuie să fie rezistente la defectele cauzate de electromigrarea ce are loc la densitățile necesare ale curentului, care sunt extrem de înalte, și să poată crea o ierarhie a sudurilor care permite asamblarea în etape și recondiționarea componentelor în procesul de fabricație. Acestea trebuie să aibă, de asemenea, o ductilitate ridicată pentru a reduce solicitările termomecanice din structurile metalice de sub sudurile convexe (under bump metallurgy structures), în special în cazul substraturilor mari.

                     (6)

                     Pentru anumite aplicații vizate de derogarea actuală, substituirea sau eliminarea plumbului este în continuare imposibilă din punct de vedere științific și tehnic, din cauza lipsei de substituenți fiabili. Derogarea nu diminuează protecția mediului și a sănătății conferită de Regulamentul (CE) nr. 1907/2006 al Parlamentului European și al Consiliului (2). Prin urmare, aceasta ar trebui reînnoită pentru aplicațiile respective.

                     (7)

                     Pentru toate celelalte aplicații vizate în prezent de derogare, condițiile de reînnoire nu sunt îndeplinite. Derogarea pentru aplicațiile respective ar trebui să se aplice în continuare timp de 12 luni după data intrării în vigoare a prezentei directive delegate, în conformitate cu articolul 5 alineatul (6) din Directiva 2011/65/UE.

                     (8)

                     Întrucât în cazul aplicațiilor vizate de reînnoire nu sunt disponibile pe piață alternative fiabile, derogarea pentru acestea ar trebui reînnoită, pentru categoriile 1-7 și 10, pentru durata maximă de cinci ani, și anume până la 21 iulie 2021. Având în vedere rezultatele eforturilor în curs pentru găsirea unui substituent fiabil, este puțin probabil ca durata derogării să aibă efecte adverse asupra inovării.

                     (9)

                     Pentru alte categorii decât 1-7 și 10, derogarea existentă rămâne în vigoare pe perioadele de valabilitate prevăzute la articolul 5 alineatul (2) al doilea paragraf din Directiva 2011/65/UE. Din motive de claritate, în anexa III la directiva respectivă ar trebui adăugate datele de expirare.

                     (10)

                     Prin urmare, Directiva 2011/65/UE ar trebui modificată în consecință,

               ADOPTĂ PREZENTA DIRECTIVĂ:

            Articolul 1
            Anexa III la Directiva 2011/65/UE se modifică în conformitate cu anexa la prezenta directivă.

            Articolul 2

               (1)   Statele membre adoptă și publică cel târziu până la 29 februarie 2020 actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte.
               Statele membre aplică aceste acte începând cu 1 martie 2020.
               Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.

               (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.

            Articolul 3
            Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

            Articolul 4
            Prezenta directivă se adresează statelor membre.

            Adoptată la Bruxelles, 16 noiembrie 2018.

                  Pentru Comisie

                  Președintele

               Jean-Claude JUNCKER

            (1)  JO L 174, 1.7.2011, p. 88.

            (2)  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH) și de înființare a Agenției Europene pentru Produse Chimice (JO L 396, 30.12.2006, p. 1).

            ANEXĂ
            În anexa III, punctul 15 se înlocuiește cu următorul text:

                           „15

                           Plumbul din sudurile pentru realizarea unei conexiuni electrice viabile între purtător și substratul semiconductorului în carcasele de circuite integrate de tip «flip chip»

                           Se aplică pentru categoriile 8, 9 și 11 și expiră la:

                                       —

                                       21 iulie 2021 pentru categoriile 8 și 9, cu excepția dispozitivelor medicale de diagnosticare in vitro și a instrumentelor industriale de monitorizare și control;

                                       —

                                       21 iulie 2023 pentru dispozitivele medicale de diagnosticare in vitro din categoria 8;

                                       —

                                       21 iulie 2024 pentru instrumentele industriale de monitorizare și control din categoria 9 și pentru categoria 11.

                           15(a)

                           Plumbul din sudurile pentru realizarea unei conexiuni electrice viabile între purtător și substratul semiconductorului în carcasele de circuite integrate de tip «flip chip», dacă este îndeplinit cel puțin unul dintre următoarele criterii:

                                       —

                                       există un nod tehnologic semiconductor de 90 nm sau mai mare;

                                       —

                                       există un substrat de 300 mm2 sau mai mare în orice nod tehnologic semiconductor;

                                       —

                                       există carcase suprapuse cu substrat de 300 mm2 sau mai mare sau substraturi (interposers) din siliciu de 300 mm2 sau mai mari.

                           Se aplică pentru categoriile 1-7 și 10 și expiră la 21 iulie 2021.”


title: Directiva delegată (UE) 2019/173 a Comisiei din 16 noiembrie 2018 de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru plumbul și cadmiul din cernelurile de imprimare pentru aplicarea de emailuri pe sticlă (Text cu relevanță pentru SEE.)

text:
                  5.2.2019

                  RO

                  Jurnalul Oficial al Uniunii Europene

                  L 33/17

         DIRECTIVA DELEGATĂ (UE) 2019/173 A COMISIEI
         din 16 noiembrie 2018
         de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru plumbul și cadmiul din cernelurile de imprimare pentru aplicarea de emailuri pe sticlă
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (a),
         întrucât:

                     (1)

                     Directiva 2011/65/UE impune statelor membre obligația de a se asigura că echipamentele electrice și electronice introduse pe piață nu conțin anumite substanțe periculoase indicate în anexa II la directiva respectivă. Această cerință nu se referă la aplicațiile prevăzute în lista din anexa III la Directiva 2011/65/UE.

                     (2)

                     Diferitele categorii de echipamente electrice și electronice cărora li se aplică Directiva 2011/65/UE (categoriile 1-11) sunt indicate în anexa I la directiva respectivă.

                     (3)

                     Plumbul și cadmiul sunt substanțe restricționate incluse în anexa II la Directiva 2011/65/UE. Utilizarea plumbului și a cadmiului în anumite aplicații de imprimare pe sticlă a fost însă exceptată de la restricționare și este inclusă în prezent la punctul 21 din anexa III la directiva respectivă. Data de expirare a derogării respective a fost, pentru categoriile 1-7 și 10, 21 iulie 2016.

                     (4)

                     Comisia a primit o cerere de reînnoire a derogării respective înainte de 21 ianuarie 2015, în conformitate cu articolul 5 alineatul (5) din Directiva 2011/65/UE. Derogarea rămâne valabilă până la adoptarea unei decizii cu privire la această cerere.

                     (5)

                     Plumbul și cadmiul din cernelurile de imprimare aplicate pe sticlă asigură o marcare durabilă a produselor, în special a becurilor din sticlă ale lămpilor. Marcajul are mai multe scopuri; marcajul european de conformitate (CE) sau marcajul DEEE (deșeuri de echipamente electrice și electronice) indică producătorul, tipul și puterea lămpii, care sunt relevante pentru siguranță, amplasarea corectă a lămpii și reciclare. Durabilitatea marcajului este importantă pentru asigurarea lizibilității acestuia pe întreaga durată de viață a produsului, în conformitate cu cerințele legislației și ale standardelor de siguranță ale produselor.

                     (6)

                     Plumbul asigură proprietăți esențiale, cum ar fi o bună aderență, aplicarea emailului la temperaturi mai scăzute, durabilitate mai mare și opacitate.

                     (7)

                     Cadmiul se utilizează în diverse aplicații pentru a obține anumite nuanțe ale emailului, inclusiv în aplicațiile având ca scop siguranța și avertizarea, pentru care se folosesc anumite nuanțe în vederea creșterii vizibilității. Acesta îndeplinește, de asemenea, importante funcții de filtrare.

                     (8)

                     Substituirea sau eliminarea plumbului este în continuare imposibilă din punct de vedere științific și tehnic pentru anumite aplicații vizate de derogarea actuală în ceea ce privește categoriile 1-7 și 10, din cauza lipsei de substituenți fiabili. Derogarea nu diminuează protecția mediului și a sănătății conferită de Regulamentul (CE) nr. 1907/2006 al Parlamentului European și al Consiliului (2). Prin urmare, derogarea ar trebui reînnoită pentru aplicațiile și categoriile respective.

                     (9)

                     Substituirea sau eliminarea cadmiului este în continuare imposibilă din punct de vedere științific și tehnic pentru anumite aplicații vizate de derogarea actuală în ceea ce privește categoriile 1-7 și 10, din cauza lipsei de substituenți fiabili. Derogarea nu diminuează protecția mediului și a sănătății conferită de Regulamentul (CE) nr. 1907/2006. Prin urmare, derogarea ar trebui reînnoită pentru aplicațiile și categoriile respective.

                     (10)

                     Pentru toate celelalte aplicații vizate în prezent de derogare, condițiile de reînnoire nu sunt îndeplinite. Derogarea pentru aplicațiile respective ar trebui să se aplice în continuare timp de 12 luni după data intrării în vigoare a prezentei directive delegate, în conformitate cu articolul 5 alineatul (6) din Directiva 2011/65/UE.

                     (11)

                     Întrucât pentru aplicațiile care conțin plumb și sunt vizate de reînnoire nu sunt disponibile pe piață alternative fiabile, derogarea pentru aplicațiile respective ar trebui reînnoită pentru categoriile 1-7 și 10 pentru durata maximă de cinci ani, și anume până la 21 iulie 2021. Având în vedere rezultatele eforturilor în curs pentru găsirea unui substituent fiabil, este puțin probabil ca durata derogării să aibă efecte adverse asupra inovării.

                     (12)

                     Întrucât pentru aplicațiile care conțin cadmiu și sunt vizate de reînnoire nu sunt disponibile pe piață alternative fiabile, derogarea pentru aplicațiile respective ar trebui reînnoită pentru categoriile 1-7 și 10 pentru durata maximă de cinci ani, și anume până la 21 iulie 2021. Având în vedere rezultatele eforturilor în curs pentru găsirea unui substituent fiabil, este puțin probabil ca durata derogării să aibă efecte adverse asupra inovării.

                     (13)

                     Pentru alte categorii decât 1-7 și 10, derogarea existentă rămâne în vigoare pe perioadele de valabilitate prevăzute la articolul 5 alineatul (2) al doilea paragraf din Directiva 2011/65/UE. Din motive de claritate, în anexa III la directiva respectivă ar trebui adăugate datele de expirare.

                     (14)

                     Prin urmare, Directiva 2011/65/UE ar trebui modificată în consecință,

               ADOPTĂ PREZENTA DIRECTIVĂ:

            Articolul 1
            Anexa III la Directiva 2011/65/UE se modifică în conformitate cu anexa la prezenta directivă.

            Articolul 2

               (1)   Statele membre adoptă și publică cel târziu până la 29 februarie 2020 actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte.
               Statele membre aplică aceste acte începând cu 1 martie 2020.
               Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.

               (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.

            Articolul 3
            Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

            Articolul 4
            Prezenta directivă se adresează statelor membre.

            Adoptată la Bruxelles, 16 noiembrie 2018.

                  Pentru Comisie

                  Președintele

               Jean-Claude JUNCKER

            (1)  JO L 174, 1.7.2011, p. 88.

            (2)  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH) și de înființare a Agenției Europene pentru Produse Chimice (JO L 396, 30.12.2006, p. 1).

            ANEXĂ
            În anexa III la Directiva 2011/65/UE, punctul 21 se înlocuiește cu următorul text:

                           „21

                           Plumbul și cadmiul din cernelurile de imprimare pentru aplicarea de emailuri pe sticlă, cum ar fi sticla borosilicată și sticla calcosodică

                           Se aplică pentru categoriile 8, 9 și 11 și expiră la:

                                       —

                                       21 iulie 2021 pentru categoriile 8 și 9, cu excepția dispozitivelor medicale de diagnosticare in vitro și a instrumentelor industriale de monitorizare și control;

                                       —

                                       21 iulie 2023 pentru dispozitivele medicale de diagnosticare in vitro din categoria 8;

                                       —

                                       21 iulie 2024 pentru instrumentele industriale de monitorizare și control din categoria 9 și pentru categoria 11.

                           21(a)

                           Cadmiul utilizat pentru funcțiile sale de filtrare în sticla imprimată în culori, drept component în aplicațiile de iluminat instalate la ecranele și panourile de comandă ale EEE

                           Se aplică pentru categoriile 1-7 și 10, cu excepția aplicațiilor incluse la punctul 21(b) sau 39, și expiră la 21 iulie 2021.

                           21(b)

                           Cadmiul din cernelurile de imprimare pentru aplicarea de emailuri pe sticlă, cum ar fi sticla borosilicată și sticla calcosodică

                           Se aplică pentru categoriile 1-7 și 10, cu excepția aplicațiilor incluse la punctul 21(a) sau 39, și expiră la 21 iulie 2021.

                           21(c)

                           Plumbul din cernelurile de imprimare pentru aplicarea de emailuri pe sticlă, cu excepția sticlei borosilicate

                           Se aplică pentru categoriile 1-7 și 10 și expiră la 21 iulie 2021.”